2. PIELIKUMS 
atklāta konkursa Nolikumam 

“Daugavpils Valstspilsētas vidusskolas ēkas Tautas ielā 11, Daugavpilī, mācību vides modernizācija”
Identifikācijas numurs DVP 2026/150
Tehniskā specifikācija 

„Daugavpils Valstspilsētas vidusskolas ēkas Tautas ielā 11,
 Daugavpilī,  mācību vides modernizācija” 
Būvdarbu veikšana

1. Objekts: 

1.1. Adrese –Tautas iela 11, Daugavpils;
1.2. Būvniecības veids – vienkāršota pārbūve;   

1.3. Būves grupa – 3. grupa;
2. Iepirkuma priekšmets:
2.1. Daugavpils Valstspilsētas vidusskolas ēkas Tautas ielā 11, Daugavpilī,  mācību vides modernizācija, atbilstoši izstrādātiem  paskaidrojuma rakstiem (turpmāk-Objekts).
3. Tehniskās specifikācijas neatņemamas sastāvdaļas:

3.1. Paskaidrojuma raksta “Daugavpils Valstspilsētas vidusskolas ēkas Tautas ielā 11, Daugavpilī, mācību vides modernizācija” dokumentācija (būvniecības lietas numurs : BIS-BL-922575-20537);
3.2. Paskaidrojuma raksta “Daugavpils Valstspilsētas vidusskolas ēkas Tautas ielā 11, Daugavpilī, telpu un inženiertīklu daļas atjaunošana” dokumentācija (būvniecības lietas numurs : BIS-BL-922579-20538);

3.3. Paskaidrojuma raksta “Telpu apdares un inženiertīklu atjaunošanas/ierīkošanas sporta nodarbību telpu blokā, Daugavpils valstspilsētas vidusskolas ēkā Tautas ielā 11, Daugavpilī, paskaidrojuma raksta (vienkāršotā pārbūve) izstrādāšana” dokumentācija (būvniecības lietas numurs : BIS-BL-856104-19736).

Turpmāk šīs tehniskās specifikācijas 3.1.–3.3. punktā minētā dokumentācija kopā – Tehniskā dokumentācija.
4. Darbu uzdevums un apjomi:
4.1. Būvdarbi jāveic saskaņā ar SIA "BRK PROJEKTI" un SIA "MILLAR" izstrādāto un Daugavpils valstspilsētas pašvaldības iestādes "Daugavpils pašvaldības centrālā pārvalde" Būvvaldē (turpmāk – Būvvalde) akceptēto Tehnisko dokumentāciju (t.sk. tajā paredzētajiem būvdarbu apjomiem) un šīs Tehniskās specifikācijas prasībām. 

4.2. Pirms piedāvājuma iesniegšanas Pretendentam nepieciešams:
4.2.1 Rūpīgi iepazīties ar Objektu dabā un pieejamo Tehnisko dokumentāciju, kā arī darbu izpildes apstākļiem, ņemot tos vērā būvdarbu izpildes plānošanā, tehnoloģisko risinājumu izvēlē, Objekta nodošanā ekspluatācijā un garantijas saistību izpildē.
4.2.2 Pretendents, iesniedzot piedāvājumu, apliecina, ka ir iepazinies ar Objektu, Tehnisko dokumentāciju, kā arī darbu izpildes apstākļiem, tos izvērtējis un ņēmis vērā, sagatavojot piedāvājumu.
4.2.3 Pretendentam nav tiesību pēc piedāvājuma iesniegšanas izvirzīt pretenzijas par Tehniskajā dokumentācijā noteiktajiem būvdarbu apjomiem vai darbu izpildes apstākļiem, ciktāl tie bija objektīvi konstatējami pirms piedāvājuma iesniegšanas.

4.3. Pretendentam jāizstrādā finanšu piedāvājuma tāmes (turpmāk – Lokālās tāmes) atbilstoši Tehniskajai dokumentācijai, kā arī ņemot vērā Objekta faktisko stāvokli un Objekta apskates laikā konstatētos apstākļus.
4.3.1 Lokālās tāmes jāizstrādā atbilstoši Ministru kabineta 03.05.2017. noteikumiem Nr. 239 LBN 501-17 “Būvizmaksu noteikšanas kārtība”, ievērojot Tehnisko dokumentāciju. Lokālās tāmēs jāiekļauj visi darbi, materiāli, mehānismi un resursi, kas nepieciešami pilnīgai būvdarbu izpildei un Objekta nodošanai ekspluatācijā atbilstošā kvalitātē, neatkarīgi no tā, vai tie ir tieši izdalīti tehniskajā dokumentācijā. Lokālajās tāmēs jāiekļauj arī visas izmaksas, kas saistītas ar būvdarbu sagatavošanu un organizēšanu, būvlaukuma iekārtošanu un uzturēšanu, darba aizsardzības prasību nodrošināšanu, apdrošināšanu, nepieciešamo atļauju un saskaņojumu saņemšanu, izpildmērījumu un atzinumu sagatavošanu, kā arī Objekta nodošanu ekspluatācijā, savukārt ar būvlaukuma organizēšanu, vadīšanu un uzturēšanu saistītās izmaksas iekļaujamas virsizdevumos.

4.3.2  Pēc Piedāvājuma iesniegšanas Pretendents nevarēs atsaukties uz nepilnīgi veiktiem aprēķiniem Lokālajās tāmēs,  Tehniskajā dokumentācijā iztrūkstošām Objektā paredzēto elementu nepieciešamajām sastāvdaļām, t.sk. nepilnīgi izstrādātiem vai iztrūkstošiem tehnisko risinājumu rasējumiem un atsevišķiem specifikāciju elementiem, kļūdainām materiālu apjomu aplēsēm neietvertiem elementiem, kuri izriet no būvniecības elementu montāžas tehnoloģijām un ar to izpildi saistītajiem pasākumiem, un citiem apstākļiem, ar kuriem profesionāli jārēķinās Pretendentam, izpildot darbus. 

4.4. Līguma noslēgšanas gadījumā Pretendentam (turpmāk – Izpildītājs) pirms būvdarbu uzsākšanas jāizstrādā viens vai vairāki (atsevišķiem darbu veidiem pēc nepieciešamības) darbu veikšanas projekti atbilstoši Tehniskajai dokumentācijai.
4.4.1 Darbu veikšanas projektus jāizstrādā atbilstoši MK noteikumiem Nr.500 „Vispārīgie būvnoteikumi” un Nr. 529 “Ēku būvnoteikumi”. Darbu veikšanas projektus jāsaskaņo ar Pasūtītāju, autoruzraugu, būvuzraugu un ēkas lietotāju.
4.4.2 Darbu veikšanas projektā jāiekļauj būvdarbu izpildes kalendārais grafiks, norādot plānoto darbu izpildes secību, darbu sākuma un beigu termiņus, kā arī būvdarbos iesaistīto speciālistu (darbinieku) skaitu. 
4.5. Plānojot darbus, ņemt vērā, ka būvdarbu veikšanai nepieciešamais aprīkojums, t.sk. pagaidu ēkas, materiālu krautnes un būvgružu konteineri izvietojami zemes gabalā, to izvietojumu saskaņojot ar Pasūtītāju un ēkas lietotāju. 
5. Prasības materiāliem, izstrādājumiem un aprīkojumam, darba kvalitātei – atbilstoši Latvijas Republikas spēkā esošajiem normatīviem aktiem:
5.1. Objekta izbūvē pielietot tikai tos materiālus, konstrukcijas un iekārtas, kas noteikti Tehniskajā dokumentācijā un atbilst tās prasībām, kā arī normatīvo aktu prasībām. Ja Izpildītājs Objekta izbūvē paredz izmantot citus būvizstrādājumus vai iekārtas nekā norādīts Tehniskajā dokumentācijā, to izmantošana iepriekš jāsaskaņo ar Pasūtītāju, būvuzraugu un autoruzraugu.
5.2. Izpildītājam jāievēro būvmateriālu un iekārtu ražotāju noteiktās instrukcijas un standarti.
5.3. Darbu kvalitātes prasības – saskaņā ar Tehniskās dokumentācijas risinājumiem, normatīvo aktu prasībām, kā arī būvizstrādājumu ražotāju noteiktajiem standartiem un instrukcijām.
5.4. Lokālajās tāmēs jāparedz visas nepieciešamās iekārtu un konstrukciju pārbaudes pirms apdares darbu uzsākšanas, lai apliecinātu to izbūves kvalitāti, atbilstību normatīvo aktu prasībām, ražotāja (piegādātāja) norādījumiem, kā arī gatavību ekspluatācijai.
5.5. Visām atsaucēm uz konkrētiem standartiem, būvmateriālu ražotājiem, preču zīmēm vai izcelsmi, kas norādītas Tehniskajā dokumentācijā, ir informatīvs raksturs un tās raksturo nepieciešamo kvalitātes vai tehnisko līmeni. Izpildītājs ir tiesīgs piedāvāt ekvivalentus materiālus, izstrādājumus vai iekārtas, kas tehnisko un kvalitātes parametru ziņā nav zemāki par Tehniskajā dokumentācijā norādītajiem.

6. Īpašas prasības:
6.1. Izpildes termiņš – 12 (divpadsmit) mēneši no Būvvaldes atzīmes par būvdarbu uzsākšanas nosacījumu izpildi. Izpildes termiņā netiek ieskaitīti tehnoloģiskie pārtraukumi, kā arī normatīvajos aktos noteiktie termiņi, kas nepieciešami institūciju atzinumu saņemšanai par Objekta gatavību ekspluatācijai, kā arī laiks līdz Būvvaldes atzīmes izdarīšanai BIS par Objekta pieņemšanu ekspluatācijā.
6.2. Izpildītājam ir pienākums ne vēlāk kā 10 (desmit) darba dienu laikā no līguma parakstīšanas dienas iesniegt visu nepieciešamo informāciju un nepieciešamos dokumentus būvdarbu uzsākšanai nepieciešamo nosacījumu izpildei.
6.3. Izpildītājam būvdarbi jāuzsāk ne vēlāk kā 10 (desmit) darba dienu laikā no dienas, kad Būvniecības informācijas sistēmā (turpmāk – BIS) saņemta Būvvaldes atzīme par būvdarbu uzsākšanas nosacījumu izpildi.
6.4. Pirms būvdarbu uzsākšanas, Izpildītājam  ir jāparaksta “Būves vietas nodošanas – pieņemšanas akts būvdarbiem”(Objekta pieņemšana).
6.5. Izpildītājam ir pienākums ne vēlāk kā 2 (divu) darba dienu laikā no dienas, kad BIS lietu sadaļās “Būvdarbu gaita” izdarīti ieraksti par būvdarbu pabeigšanu pasūtīt nepieciešamo institūciju atzinumus par Objekta gatavību ekspluatācijai.

6.6. Izpildītājam jāparedz izpildīto būvniecības darbu garantijas saistības ne mazāk kā piecus gadus (60 mēneši) no Objekta nodošanas ekspluatācijā – dienas, kad Būvvalde izdarījusi BIS atzīmi par būvdarbu pabeigšanu.  
6.7. Pirms darbu uzsākšanas Izpildītājam pienākums ir nodrošināt komunālo pakalpojumu skaitītāju uzstādīšanu. Izpildītājam jāveic komunālo skaitītāju rādītāju uzskaite un regulāri jāapmaksā ikmēneša komunālo pakalpojumu izmaksas (elektroenerģija, apkure, ūdens un kanalizācija) atbilstoši Pasūtītāja piestādītajiem rēķiniem.

6.8. Būvdarbu izpildes laiku un secību saskaņot ar ēkas lietotāju un Pasūtītāju.

6.9. Ja būvdarbu veikšanas laikā Izpildītāja darbības vai bezdarbības rezultātā ēkai, telpām vai inventāram tiek nodarīti bojājumi, Izpildītājs tos novērš par saviem līdzekļiem vai atlīdzina Pasūtītājam nodarītos materiālos zaudējumus.
6.10. Pēc Pasūtītāja pieprasījuma Izpildītājam jāsniedz informācija par pielietojamiem galvenajiem materiāliem. Informācijā jānorāda materiāla marka, ražotājs, atbilstības apliecinājums, atbilstoši MK noteikumu Nr.156 „Būvizstrādājumu tirgus uzraudzības kārtība” prasībām.
6.11. Izpildītāja pienākums veicot būvdarbus veikt pasākumus trokšņa, piesārņojuma, vibrācijas u.c. būvdarbu laikā radušās ietekmes maksimālai samazināšanai un ierobežošanai.
6.12. Izpildītājam ne vēlāk kā līdz būvdarbu pabeigšanai jānodrošina visu būvgružu izvešana no Objekta, kā arī Objekta atbrīvošana no Izpildītāja un tā piesaistīto apakšuzņēmēju personāla, instrumentiem, iekārtām un transporta.
6.13. Izpildītājam jānodrošina kārtība un tīrība Objektā un tam piegulošajā teritorijā, veicot darbus tā, lai netiktu bojātas vai piegružotas blakus esošās telpas un teritorija. Veicot darbus, kas saistīti ar putekļu rašanos, jāparedz pasākumi to ierobežošanai. Izpildītājam jānodrošina darba aizsardzības prasību ievērošana atbilstoši Latvijas Republikas normatīvajiem aktiem.
6.14. Katras darba dienas beigās Objekts ir atstājams tādā stāvoklī, lai netiktu apdraudēta trešo personu drošība un īpašums.
6.15. Par starpgadījumiem remontdarbu laikā Izpildītājam nekavējoties jāinformē būvuzraugs un Pasūtītājs.
6.16. Izpildītājs pats ir atbildīgs par precīzu darbu tehnoloģijas izvēli, saderīgu materiālu, darbarīku un mehānismu pielietošanu, kā arī par izpildāmo darbu apjomu uzmērīšanu uzdevuma veikšanai. Jebkuru neprecizitāti Izpildītājs labo uz sava rēķina.
6.17. Izpildītājam ir jāievēro, ka  būvdarbu pieņemšanas laikā konstatētos defektus un/vai neatbilstības, Izpildītājs novērš par saviem līdzekļiem un to novēršana neatbrīvo Izpildītāju no atbildības par līguma izpildes termiņa neievērošanu.
6.18. Izpildītāja pienākums ir uz sava rēķina nodrošināt Objekta un tam pieguļošās teritorijas, būvmateriālu, būvizstrādājumu, aprīkojuma un izpildīto darbu apsardzi visā būvdarbu Līguma darbības laikā, rakstveidā saskaņojot ar Pasūtītāju apsardzes veicēju, uzņemoties pilnu materiālo atbildību par Objektā esošajām materiālajām vērtībām līdz objekta nodošanai ekspluatācijā.

7. Ilgtspējas un vides prasības būvdarbu izpildē:
Šajā sadaļā noteikto prasību mērķis ir nodrošināt ilgtspējīgu būvdarbu izpildi, samazināt būvdarbu ietekmi uz vidi un veicināt resursu efektīvu izmantošanu. Izpildītājam jāievēro šīs Tehniskās specifikācijas, kā arī Latvijas Republikas un Eiropas Savienības spēkā esošo normatīvo aktu prasības
7.1. Izpildītājam jānodrošina būvniecības un demontāžas atkritumu šķirošana un nodošana atbilstošiem atkritumu apsaimniekotājiem. Vismaz 70 % (pēc masas) no būvlaukumā būvdarbu laikā radušajiem nebīstamajiem būvniecības un ēku nojaukšanas atkritumiem (izņemot dabiskos materiālus) jāsagatavo atkārtotai izmantošanai, pārstrādei vai citu materiālu reģenerācijai. Būvdarbu laikā, ciktāl tas ir tehniski iespējams, jāveicina arī izrakto materiālu un augsnes virskārtas atkārtota izmantošana būvlaukumā. Minētā prasība attiecas arī uz šādiem materiāliem un būvizstrādājumiem:
- kokmateriāli, stikls, metāls, ķieģeļi, akmens, keramika un betons, kas iegūti no ēkas galvenajām konstrukcijām;

- izbūves un nenesošie elementi, tostarp durvis un to rāmji, grīdas segumi, griestu plātnes, ģipša paneļi, plastmasas profili, izolācijas materiāli, logu rāmji, logu stikls, ķieģeļi, betona bloki, gatavelementi un tērauda stiegras.

7.2. Likumīgas izcelsmes kokmateriāli:
       Visiem kokmateriāliem vai koka izstrādājumiem, ko piegādā saskaņā ar līgumu, jābūt likumīgi iegūtiem atbilstīgi Eiropas Parlamenta un Padomes 2023. gada 31. maija Regulai (ES) 2023/1115 , ar ko nosaka pienākumus tirgus dalībniekiem, kas laiž tirgū kokmateriālus un koka izstrādājumus  (Regula (ES) 2023/1115).

7.3. Elektrisko un elektronisko iekārtu atkritumu apsaimniekošana:

Visas izlietotās lampas, apgaismes iekārtas un apgaismes vadības ierīces jāsašķiro un jānosūta reģenerēšanai saskaņā ar Ministra kabineta 2014.gada 8.jūlija noteikumiem Nr. 388 “Elektrisko un elektronisko iekārtu kategorijas un marķēšanas prasības un šo iekārtu atkritumu apsaimniekošanas prasības un kartība”.

7.4. Būvdarbu laikā izbūvējamajai apgaismojuma sistēmai un tās uzstādīšanas darbiem jānodrošina:

-
energoefektīvs risinājums, kas samazina elektroenerģijas patēriņu; 

-
vides ietekmes samazināšana visā dzīves ciklā (uzstādīšana, ekspluatācija un utilizācija); 

-
atkritumu samazināšana un to atbilstoša apsaimniekošana būvdarbu laikā.
8. Darbu pārbaudes un pieņemšanas noteikumi:
8.1. Būvdarbu veikšanas procesa uzraudzībai Pasūtītājs slēdz līgumu ar būvkomersantu par būvuzraudzības veikšanu – Būvuzraugu. Būvuzraugam ir tiesības veikt būvobjekta regulāru pārbaudi, izpildīto darbu pieņemšanu, saskaņojot un pārbaudot izpildīto darbu apjomus (apstiprināt izpildīto apjomu ar parakstu izpildshēmās, veikt fotofiksāciju).

8.2. Būvdarbu izpildes laikā Izpildītājs ik mēnesi veic izpildīto būvdarbu apjomu uzskaiti.

8.3. Pabeidzot būvniecību:

8.3.1. Izpildītājam izpilddokumentācija, tai skaitā inženiertīklu izpildshēmas un izpildmērījumi, inženiersistēmu ekspluatācijas un apkalpošanas rokasgrāmatas, elektroinstalācijas pretestības mērījumi, nepieciešamie atzinumi un cita dokumentācija, jāiesniedz BIS. Papildus Izpildītājam jāsagatavo 1 (viens) izpilddokumentācijas eksemplārs papīra formātā un 1 (viens) eksemplārs digitālā formātā (WORD, EXCEL, PDF, DWG) uz datu nesēja Pasūtītājam;
8.3.2. Izpildītājs saņem visu nepieciešamo institūciju atzinumus, t.sk. apliecinājumu par  Objekta gatavību ekspluatācijai atbilstoši normatīvo aktu prasībām.
8.4. Izpildītājam jānodrošina Pasūtītāja pārstāvja nozīmētā tehniskā personāla apmācība un instruktāža, kā arī iepazīstināšana ar ekspluatācijas instrukcijām.

8.5. Darbu pieņemšana saskaņā ar līguma projekta nosacījumiem.  
9. Pielikumi  
9.1 Tehniskā dokumentācija -1 kpl;
9.2 Būvdarbu apjomi – 1kpl.
Sagatavoja:

Daugavpils valstspilsētas pašvaldības iestādes

“Daugavpils pašvaldības centrālā pārvalde”

Īpašuma pārvaldīšanas departamenta 

Nekustamā īpašuma būvniecības procesa vadīšanas, 

uzturēšanas un pārvaldīšanas nodaļas  

būvinženiere                                                                                      
      Rasita Latkovska
Sagatavošanas datums: 
2026.gada 09. jūlijā 

